eo tl eo eo eo eo eo eo eo eo eo eo eo eo en eo en es en eo en en en en en eo en en en en eo en eo en en en en en en eo en en en en en eo eo en en en en eo en en en en en en en en eo en en es eo eo eo eo eo eo eo en en en eo eo eo eo pt eo en en eo eo en eo eo eo eo eo eo eo eo eo eo eo eo eo eo it eo es eo eo en eo eo eo eo eo eo en eo eo en ceb eo en es eo en en eo en it eo eo eo en eo eo eo eo eo en es eo en en eo eo eo eo en eo en eo eo pl eo en en eo eo eo ro en en it eo eo en en eo en sv eo en pt eo en eo eo eo en eo eo es en en en en en eo eo eo eo pt lt eo eo en eo hbs_lat eo nl eo es nl eo pt pt hbs_lat pt eo es es eo eo eo eo eo eo nl id en en en en en pt
Pri Facila Vento | Facila Vento
La propono de Facila Vento estas liveri senpage al la komencantoj facilajn tekstojn adaptitajn de aliaj fontoj.
Facileco: En Facila Vento ni uzas la listojn facilajn kaj tre facilajn kreitajn de Anna Löwenstein por la revuo Kontakto.  Tiuj vortoj estas en preskaŭ ĉiuj lernolibroj.  La komencantoj rekonos ĉiujn vortojn de niaj tekstoj, kio plialtigos siajn mem-estimojn kaj kuraĝigos ilin plu lerni.
Liverado: per retmesaĝo, tiel la lernanto ne bezonos memori reviziti la paĝon. Facila Vento per retmesaĝo memorigos la lernanton plu lerni Esperanton.
Realeco: post la legado de simpligita teksto, Facila Vento invitos la leganton legi la originalon, por lerni novajn vortojn kaj alkutimiĝi kun la normala Esperanto.
Utiligado: krom la tekstoj, la retejo portos informojn pri novaj muzikoj, filmetoj, novaĵoj. La ĉefa celo de la projekto estas instigi la legantojn uzi la lingvon kun legantoj de aliaj landoj, per la rimedoj en la propra paĝo kaj per aliaj sociaj retoj kiel Facebook, Twitter, Orkut, Ipernity, Youtube, Skype, ktp.
Ni disvastigas Esperanton al amaso da homoj.
Malmultaj interesiĝas kaj komencas lerni.
En la komenco, la lernantoj estas entuziasmaj, kaj vere interesitaj lerni la lingvon.
Post 3 aŭ 4 monatoj, la lernantoj rimarkas ke la lingvo ne estas tiel facila, ke ili ne kapablas tuje uzi ĝin, kaj ili komencas dubi pri la utileco de Esperanto.
Ĉirkaŭ 90% el ili rezignas pri la lernado. Ili kulpigas la instruiston, la metodon, kaj eĉ Esperanton. Ili iĝas grandega malbona reklamado pri Esperanto.
Ni kutime akceptas tiun forlasemon kiel normalan aferon. Ni ne pensas pri tio, kaj disvastigas denove Esperanton al alia amaso da homoj, por produkti denove 90% de forlasintoj en la fino de nova kurso.
Sed tiu afero NE estas normala. Ni pensu pri kiom da kontraŭ-Esperantaj reklamistoj ni produktas ĉiujare.
Esperanto estas relative facila, sed ĝi estas vera lingvo, do ĝi postulas signifan klopodon por lerni ĝin. Lerni la anglan, la hispanan, aŭ alian nacian lingvon estas multe pli malfacile, sed ties lernantoj persistas multe pli ol niaj lernantoj, ĉar ili volas aŭ devas uzi tiujn lingvojn.
En Esperanto estas multaj retpaĝoj, radio-programoj, filmetoj, revuoj, libroj, sed la komencintoj ne kapablas kompreni ilin, ĉar la lingva nivelo de tiuj medioj estas tre alta por ili. Pro la ĉiama alta lingva nivelo de la e-movadaj komunikoj ni ne permesas la partoprenon de komencintoj. Do, ili ne sentas sin kiel parton de la e-movado.
Dum monatoj ili lernadas Esperanton, sed ne kapablas uzi la lingvon, kaj iom post iom, komencintoj iĝas forlasintoj.
Ĝenerale la e-movado neglektas la komencantojn, komencintojn, kaj forlasontojn. Poste ni bedaŭras pro la forlasintoj.
Se tiuj forlasintoj havus pli bonajn oportunojn por uzi la lingvon, ili entuziasmiĝus pli diligente lerni, kaj estus nun bonaj parolantoj kaj aktivaj movadanoj.
Ĉu ni akceptu en la movado nur homojn, kiuj jam bone parolas Esperanton ? Kiel faras aliaj movadoj ?
GreenPeace estas tre sukcesa internacia organizo, ĉar ĝi havas bonegan internan kaj eksteran komunikadon.
Ĉu Greenpeace, estus tiom sukcesa se ĝi akceptus kiel membrojn nur kuraĝajn homojn, kiuj aŭdacus alfronti balen-ŝipojn per boatetoj ?
Certe ne ! La granda forto de Greenpeace estas la normalaj membroj, kaj la eventualaj donacantoj, ĉar ili estas en tre granda nombro. Tiuj simplaj homoj sentas sin fieraj aparteni aŭ kontribui al Greenpeace. Greenpeace ebligas al ili senti ke ankaŭ ili savas la planedon.
Spektu tiun 30 sekundan filmeton por konstati ke ili ne volas varbi nur ege kuraĝajn aktivulojn. Ili bonvenigas ĉiajn homojn.
La titolo de la filmeto estas:
Vi ne bezonas aliĝi al ni, por aliĝi al ni.
KUMON estas mondfama kaj tre sukcesa japana metodo por instrui matematikon . La lernanto ripetas seriojn da ekzercoj, kiujn li/ŝi tre trankvile regas.
Tio plialtigas la mem-fidon de la lernanto, kaj tiel li/ŝi sentas sin  pli kapabla provi pli altan nivelon. Ĉe Facila Vento, la lernanto havos oportunon legi plurajn tekstojn, kiujn li/ŝi kapablas kompreni sen ia klopodo, kaj ni esperas ke tio kuraĝigos lin/ŝin legi pli malfacilajn tekstojn, serĉi novajn vortojn en la vortaro, kaj pli diligente lerni.
Jen kelkaj bonaj iniciatoj por partoprenigi la komencintojn al la movado:
La Revuo Juna Amiko, eldonita de ILEI – Internacia Ligo de Esperantistaj Instruistoj, kiu uzas nur la 1.500 plej oftajn radikojn de la BAZA RADIKARO OFICIALA (BRO-1 ĝis BRO-5) de la AKADEMIO DE ESPERANTO.
Esperanta Retradio – Gvidata de Anton Oberndorfer, la radio elsendas per simpla lingva stilo kaj parolata per bela kaj klara prononco.
La libroj “Gerda Malaperis!” kaj “Ili Kaptis Elzan!” de Claude Piron, kiuj uzas preskaŭ nur la 665 radikojn de la Frekvencmorfemaro de Parolata Esperanto, organizita de Zlatko Tiŝljar de la Internacia Kultura Servo en Zagreb.
La Facil-legaj rakontoj pri “Katrina” de Sten Johansson, kiuj uzas nur 857 radikojn de listo preparita de la aŭtoro mem.
Facilaj artikoloj de la Revuo Kontakto
Edukado.net – Retejo kreita de Katalin KOVÁTS, kiu katalogas, analizas, kaj disponigas plurajn instrumaterialojn.
Lernu.net – plurlingva paĝaro, kiu celas helpi al retemuloj informiĝi kaj lerni Esperanton, senpage kaj en facila maniero.
Facila Vento sekvas la vojon de  tiuj iniciatoj, kiuj provas malpligrandigi la distancon inter la komencintoj kaj la movado.
Espereble ankaŭ aliaj novaj similaj iniciatoj aperos por helpi malpligrandigi la ege grandan nombron da forlasintoj.
La organizo Facila Vento funkcias danke al:
Diego Souza, Paŭlo Kreĉeu, Evandro Avellar, Flávio de Vasconcellos, José Roberto Tenorjo. Specialajn dankojn al la kreintoj de Esperantilo kaj de Facililo.
Emilio Cid, Jair Salles, Teodor Konopka, José Roberto Tenorjo, Penny Vos, Paulo Sérgio Viana, Aloisio Sartorato, Judit Felszeghy, Ronald Schindler, Sandor Monostori, José Antonio Vergara, Anna Löwenstein, Nicole Else, Sten Johansson, Klaus Santozki, Betty Chatterjee, Paulo Nascentes, Renato Corsetti, Ruben Torres, Francisco Stefano Wechsler, Mathieu Thépaut, Bergino Dale,  Floriano Pessoa, José Dias Pinto, Leonardo Janz, Dario Parisi, Jens Spillner, Ladislau Afonso, Ferdinand Cesaro.
Paulo Cesar Pires, Gary Anderson.
La revuo Kontakto numero 222 de 2007, intervjuis Jorge Camacho, pri la Beletra Almanako.
- Laŭ viaj personaj spertoj, ĉu multaj esperantistoj kapablas vere kompreni kaj ĝui la altnivelajn literaturajn verkojn en Esperanto ? Ĉu vi iam sentis vin “poeto sen popolo” ?
-Escepte de iuj furoraĵoj kiel, ekz., “La ŝtona urbo”, publikigita jam en 1200 ekzempleroj, plej multaj verkoj en Esperanto aperas eldonkvante de nur 200 aŭ 300… kaj preskaŭ neniam elĉerpiĝas!
Jes ja, foje mi sentas, ke mi verkas nur por kelkaj dekoj da homoj.
Log in to Reply
Fakte, en Esperantujo funkcias pli bone la blogoj (vidu Ipernitio, kie estas blogeroj, kiuj estis malfermitaj dekojn kaj eĉ centojn da fojoj). Krome, la blogoj estas senpage kaj rapide legeblaj.
Log in to Reply
Mi nur instruis en 3 Esperanto-kursoj. En ĉiuj mi eksplikis ke Esperanto estas facila sed ne estas mirakla. Ĝi bezonas tempon kaj persona laboro eĉ se ĝi estas pli facila ol aliaj lingvoj. Se la instruisto ne eksplikas tion dum la komenco de la kurso, tiu ja grave eraras.
Log in to Reply
Saluton! Akceptu miajn gratulojn al nova retejo! Kaj mi jam kreis artikolon pri ĝi en esperanta Vikipedio: http://eo.wikipedia.org/wiki/Facila.org
Log in to Reply
Log in to Reply
Bonega iniciato! Trafa kaj profecieca! Gratulojn al Emilio kaj kunlaborantoj! Mi disvastigos facila org kaj klopodos kunlabori… Mi plezure legis lastan BA (N-o 10) kaj mi spertis ke Esperanto ĉiutage fariĝas pli vivanta lingvo hodiaŭa…
Post kindeko da jaroj de esperantisteco, mia granda bedaŭro restas ĉiam la samon: ekde la tempo de “Ido” restis “viruso” en la Movado: skismo,divido, kverelo, psikopatiula disputo, polemiko (el la greka: “milito”)… laŭ mi, ĉitio bremsas disvastigadon, akceptadon, internaciecon de Esperanto!
Mankas ke ni pli konsciu pri la “interna ideo-Harmonio” la kvinan pinton de nia verda stelo!
Log in to Reply
Kara Roberto Sartor, dankon pro via apogo !
Eble vi konas facilan tekston pri Argentinio aŭ pri ali temo, kiun ni povos afiŝi en la retejo.
Log in to Reply
Mi estas tre kontenta, ĉar mi vidas multajn bonajn okazaĵojn en esperantujo. La realigo de ĉi tiu ideo vere plibonigas la disvastigadon de Esperanto. Faciligi kaj helpi la vivon de la komencantoj, ŝajnas al mi esti la plej grava tasko. Tiel ni povas fortigi nian movadon.
Log in to Reply
Mi ankoraŭ estas komencanto de Esperanto. Mi tre ŝatis via retpaĝon “Facila Vento”.
Mi volas demandi al vi. Kiu skribis pri Kumon? Mi laboras en tiu firmao ekde 2001.
Mi tre dankas al vi.
Log in to Reply
Dankon pro viaj vortoj. Miaj filinoj lernis per KUMON, kaj mi havas amikon, Lukas Yassumura, kiu jam laboris ĉe KUMON. Mi opinias ke la metodo estas tre interesa, kaj mi aldonis kelkajn vortojn pri ĝi, laŭ mia persona vidpunkto. Eble vi povas korekti min, sed mi opinias ke KUMON ne simple instruas matematikon, ĝi unue plialtigas la memfidon de la lernanto, kaj trejnas lin kiel havi konstantecon kaj persistecon.
Tio estis inspira por krei la retejon, proponante tekstojn, kiujn la lernantoj povos facile kompreni. Mi ĝojos se vi povos aldoni komentojn pri KUMON.
Log in to Reply
Dankon pro via respondo. Kaj mi tre dankas vin, ke vi skribis pri KUMON. Ĉu vi loĝas en Brazilo? En San Paŭlo? Kiam mi vizitis oficejon de San Paŭlo, mi aŭdis pri esperantista eksoficisto. Bedaŭrinde mi ne konas lian nomon. Probable li estas via amiko Lucas.
Ĉu mi povas skribi en nia retpaĝo de la kompanio pri ĉi tiu paĝo? Kiam viaj filinoj lernis per Kumon? Ĉu ili lernis matematikon?
Log in to Reply
Mi ja asertas kuraĝe tion, ke Esperanto ja povus esti planlingvo vere facile lernebla kaj uzebla, ne nur por poliglotoj!
Tio eblus, se ne mankus multegaj gravaj gramatikaj reguloj. Krom tio, gelernantoj devus disponi pri *ne disa-misa* lingvaĵa, sed pri unueca, modelvalora, *etalona* lingvaĵa literaturo, kiu estu *konsekvenca* je nepre necesaj, sed bedaǔrinde ankoraǔ mankantaj reguloj.
Log in to Reply
Facile dirita, sed por ke lingvo estu modela, gxi ne enhavu balastajn/konfuzajn homonimojn. “nur” ne egalas al “maljam”, “konsekvenca” ne egalas al “konsekventa” ktp…
Log in to Reply
Mi hodiau vidis Facilan Venton la unuan fojon. Mi ne memoras ke mi vidis reklamon pri ghi ie, bedaurinde. Sed ghi estas interesa retejo. Mi esperas ke ghi havos sukcesan estontecon, ke multaj homoj trovas ghin kaj daurigas la studadon.
Log in to Reply
Gratulon pro tiu interesa retejo kiu certe faciligxos al multaj homoj plibonigxi en nia amika kaj paca lingvo!
Log in to Reply
Gratulon pri via projekto por zorge nutri komencantojn. Ĝi certe helpas. Mi havas iom pli etan apartan projekton nomata Eldonejo Mistera Sturno. Ĝi same celas, sed per alia rimedo. Ni distribuas senpagajn bitlibrojn. Ili estas tradukoj de fantasto kaj scienca fikcio. Niaj tradukoj alte tavolas gramatike pro deziro resti fidela al la originaloj. Ni helpas per enmeti vortaron al ĉiu traduko. Tiuj vortaroj havas difinojn interligitajn al la teksto. Do oni bezonas nur alkalki novan vorton por havi difinon. Ne ĉiuj vortoj havas difinon, nur la maloftaj. Sed samcele, malgraŭ tio.
Refoje, gratulon! Mi mem estus helpanta krom pro tio, ke mi jam tre okupiĝas pri io alia.
Log in to Reply
Gratulon ankaŭ pro via iniciato Ĝan ! Mi invitias ĉiujn konatiĝi kun ĝi:
Log in to Reply
Facila Vento – easy reading in Esperanto | Esperanto Language Blog - [...] project consists of a team of 16 editors and 6 people to handle the technical side. Their goal was ...
Lasu komenton Cancel reply
You must be logged in to post a comment.
Ricevi artikolojn per retmesaĝo
Por komencantoj – FONDUMO ZAMENHOF pri Paroli
Emilio pri Pri Facila Vento
Ĝan Ŭesli Starling pri Pri Facila Vento
Dang Van Thuyet pri Forgesemo
Desegno de Elegant Themes | Subtenata de Wordpress